הערב יציינו בארץ ובכל העולם את יום השנה השישית להסתלקותו של מרן הגר"ע יוסף ובירושלים נערכים לעלייה המונית לציון * העצרת המרכזית, והאוהלים שהוקמו ע"י ישיבת מרן.
נשלמות ההכנות לקראת הילולת מרן הגר”ע יוסף זצ”ל שייערך הערב לקראת יום השנה השישי להסתלקותו.
היום יום ה’ ערב ההילולא תערך העצרת מרכזית בציונו של מרן הגר”ע יוסף זצ”ל בבית העלמין סנהדריה בירושלים בשעות חצות לילה, בעצרת צפויים להשתתף חברי מועצת חכמי התורה, הראש”ל הגרש”מ עמאר רבה של ירושלים ובני מרן, הגר”א יוסף, הראש”ל הגר”י יוסף, הגר”ד יוסף והגר”מ יוסף. העצרת תעבור בשידור חי בערוץ הידברות.
כמו”כ העצרת המרכזית בהשתתפות גדולי ישראל, מועצת חכמי התורה וראשי הישיבות ובני משפחתו של מרן תערך היום בערב ע”י ישיבת מרן ובית מאור ישראל בראשות הגר”מ יוסף שליט”א, עצרת השנה תהיה בסימן של אחדות כאשר צפויים ליטול חלק שלושת הראשונים לציון הגר”א בקשי דורון, הגרש”מ עמאר, והגר”י יוסף לצד יו”ר תנועת ש”ס הרב אריה דרעי ובני המשפחה. העצרת תחל מהשעה 17:00 עם בני המשפחה שיעסקו בדברי תורתו ומורשתו של מרן ולאחמ”כ בשעה 19:00 תחל העצרת המרכזית.
כמו”כ בבית המדרש “יחווה דעת” בראשות בנו הגר”ד יוסף חבר מועצת חכמי התורה ובעל ההלכה הברורה תערך עצרת לזכרו היום בהשתתפות גדולי התורה החל מהשעה 17:00 אחה”צ.
גם במתכונת שיעורו השבועי של מרן הראש”ל הגרש”מ עמאר רבה של ירושלים בבית המדרש נר התורה ברחוב בר אילן הסמוך לציונו של מרן, תערך עצרת מרכזית בה ישאו דברים הראשון לציון, בני וחתני מרן והמקובל הגר”ב שמואלי שליט”א. העצרת תשודר בערוץ הידברות.
עצרת ענק לנשים שע”י רשת בני יוסף תערך היום בבניני האומה בהשתתפות אלפי בנות הרשת, במעמד צפויים להשתתף גדולי התורה שליט”א.
בתוך כך רבבות צפויים לפקוד את בית העלמין סנהדריה החל מהיום בשעות אחה”צ, בעיריית ירושלים נערכים לקליטת ההמונים באבטחה והסדרת דרכי הגעה בצורה נוחה וקלה לרווחתם של רבבות העולים.
הרב יהודה חזן מישיבת מרן מספר על ההכנות הגדולות לקראת העלייה המונית: “אין ספק שמשנה לשנה כמות העולים לציון היא כפולה ומכופלת, בישיבת מרן נערכים לסייע לאלפי העולים בכיבוד שיוגש לאורך כל שעות ההילולא לכבודו של מרן זיע”א”.